दोपहर हो चुकी थी। हमलोग एतवा से बात कर थोड़ा गाँव घूमकर वापस आना चाह रहे थे। एतवा को कहा -जरा गाँव दि‍खा दो तो हम फि‍र जाएँ। तब एतवा ने बड़े प्याार से कहा कि‍ आपलोग हमारे मेहमान हैं, दोपहर के वक्त बि‍ना कलेवा (दोपहर का भोजन) खि‍लाए कैसे जाने दें। जो भी बना है रूखा-सूखा, थोड़ा-सा खा लीजि‍ए। एतवा का वि‍नम्र आग्रह स्वीकार कर लि‍या हमने। उसकी पत्नी़ ने जमीन पर चटाई बि‍छाई और हमें बि‍ठाया। फि‍र बड़ा-सा पीतल का कटोरा और पानी लेकर आई। बैठे-बैठे ही कटोरे में हमारे हाथ धुलवाए। फि‍र थाली में पानी-भात, (पके चावल में पानी मि‍लाकर) पुटकल का झोर (कचनार के पेड़ के कोमल पत्ते की सब्जी, जो पेट के लि‍ए बहुत फायदेमंद होती है) और हरी-मि‍र्च और प्याज खाने के लि‍ए दिए।